આવી વાતો વચ્ચે પ્રશ્ન ઊઠે છે કે અનામત આંદોલનનાં મૂળમાં રાજ્યની અને દેશની ઉપેક્ષાને પગલે ઊભી થયેલી ભારે બેરોજગારી ભૂમિકા ભજવે છે કે શું? એક તરફ ઉદ્યોગોમાં ઓટોમેશન વધતું જઈ રહ્યું છે અને બીજી તરફ મંદીના માહોલમાં કોસ્ટ કટિંગના ભાગ રૂપે કંપનીઓ દ્વારા દર વર્ષે કરવામાં આવતી સ્ટાફની છટણીની વાતો સંભળાય છે. આ સ્થિતિમાં શિક્ષણ સંસ્થાઓમાંથી દર વર્ષે માર્કેટમાં ઠલવાતા લાખો યુવાઓનું શું? આવાં આંદોલનોમાં ક્યાંક બેરોજગારીની બળતરા આગ બનીને રસ્તા પર ઠલવાતી નહીં હોયને? આ બધા અકળાવતા પ્રશ્નો છે. આંકડાકીય વિગતોથી બેરોજગારીનું ચિત્ર સ્પષ્ટ કરીએ.